b"\n_START_ARTICLE_\nSergio Santamar\xc3\xada Gonz\xc3\xa1lez\n_START_SECTION_\nTraject\xc3\xb2ria\n_START_PARAGRAPH_\nEl 1998 s'incorpora al FC Barcelona B, provinent dels equips inferiors del M\xc3\xa0laga CF. Va ser una de les principals promeses del FC Barcelona en la segona meitat de la d\xc3\xa8cada dels 90, referendada per destacables actuacions amb les categories inferiors de la selecci\xc3\xb3 espanyola de futbol._NEWLINE_Romandria tres anys al filial blaugrana, amb espor\xc3\xa0diques aparicions en el primer equip, tant en lliga com en la Copa de la UEFA. A la temporada 01/02 \xc3\xa9s cedit al Real Oviedo, que militava a la Segona Divisi\xc3\xb3. Amb els asturians juga 32 partits (la majoria com a suplent) i marca 4 gols. Per\xc3\xb2, en comptes de tornar al FC Barcelona, marxa cedit de nou, ara l'Elx CF, on signa una discreta temporada._NEWLINE_La temporada 03/04 torna de nou a l'equip catal\xc3\xa0, tot disputant quatre partits. A l'any seg\xc3\xbcent, \xc3\xa9s cedit per tercera vegada. Marxa al Deportivo Alav\xc3\xa9s. Els vitorians pugen a Primera, per\xc3\xb2 l'andal\xc3\xbas no aconsegueix un lloc com a titular. En acabar eixa temporada es deslliga del FC Barcelona i fitxa per l'Albacete Balompi\xc3\xa9, amb qui suma 31 partits de la temporada 05/06, en Segona Divisi\xc3\xb3._NEWLINE_A partir del 2006, Santamar\xc3\xada ha militat en equips de Segona B i Tercera, com la UE Sant Andreu (06/07), CD Logro\xc3\xb1\xc3\xa9s(07/08) i UE Alzira (08/...)."